《族祖按察公署中泠然亭小饮 其二》
清代·秦松龄

肥遁怀徐孺，卑栖忆子真。可知同醉客，半是倦游人。

乍拂帘旌燕，将归江渚身。持尊向长者，辛苦涉通津。

作者简介：（1637—1714）江南无锡人，字汉石，又字次椒，号留仙，又号对岩，晚号苍岘山人。顺治十二年进士，官检讨，以事罢官。康熙间举鸿博，官谕德，不久又罢。家有寄畅园，在惠山之麓，常读书其中。工诗，七律尤善。有《毛诗日笺》、《苍岘山人集》。